**Crew Dragon Demo-1** (SpX-DM-1 SpaceX Demonstration Mission 1) oli SpaceX:n miehittämätön testilento uudella miehitetyille lennoille tarkoitetulla Dragon V2:lla. Lento oli Dragon V2:n ensimmäinen avaruuslento. Yhtiön Falcon 9 -raketti laukaisi Dragon V2-kapselin 2. maaliskuuta 2019 KSC-LC 39A -alustalta. Alus telakoitui asemalle 3. maaliskuuta ja palasi onnistuneen lennon jälkeen Maahan 8. maaliskuuta.

Lento kuuluu NASAn Commercial Crew Development -ohjelmaan. Seuraava avaruuteen yltävä lento oli miehitetty testilento Crew Dragon Demo-2. 

Lennolla alus telakoitui kansainväliselle avaruusasemalle ja oli siellä 5 päivää. Lentoprofiili oli normaalin miehitetyn lennon mukainen elossapitojärjestelmineen ja paluun jälkeisine "miehistön" ja aluksen noutamisineen. Lennon on tarkoitus kvalifioida alus ja muut järjestelmät miehitettyjä lentoja varten pois lukien lennonkeskeytys, jota testattiin erillisillä laukaisuilla. Kuormana aluksessa oli yksi Ripleyksi nimetty anturoitu testinukke, jolla on yllään Spacex-avaruuspuku, sekä muuta rahtia ja painottomuusindikaattori. Alus on lastattu vastaamaan massaltaan miehitettyä lentoa.

Lennolla käytettyä kapselia oli tarkoitus käyttää myös erilliseen lennonkeskeytyskokeeseen, jossa laukaisu keskeytetään kesken nousuvaiheen.  Kapseli tuhoutui 20. huhtikuuta 2019 kesken Landing zone 1:n luona olevalla testialustalla tehdyissä staattisissa propulsiojärjestelmän testeissä. Testeissä testattiin RCS-järjestelmää ja laukaisunkeskeytysjärjestelmää. Anomalia tapahtui viimeisessä testissä, jossa testattiin SuperDrago-moottoreita.

Lennon aikajana| 2. maaliskuu, 07:49 UTC | Laukaisu |
| 3. maaliskuuta, noin 08:30 UTC alkaen | ISS rendezvous & telakointi |
| 3. maaliskuuta, noin 13:00 UTC alkaen | Luukun aukaisu |
| 8. maaliskuuta, 07:31 UTC | Irtaantuminen ISS:ltä |
| 8. maaliskuuta, 13:45 UTC | Laskeutuminen |

Elon Muskin mukaan etukäteen merkittävimmät kriittiset paikat lennolla ovat telakoituminen ISS:lle, paluu ilmakehään ja laskuvarjojen laukeaminen. Nämä kaikki ovat merkittävällä tavalla uusia asioita. Aiempi kapseli kiinnitettiin avaruusasemaan robottikäsivarrella, nyt alus telakoituu asemaan itsenäisesti. Ilmakehään paluussa uutta on integroitujen rakettimoottorien syvennysten ja ulkonemien vaikutus lennon vakauteen. Laskuvarjot ovat uudet.

Kuvia
-----

* Crew Dragon -kapseli kokoonpantuna hallissa LC-39A Horizontal Integration Facility.Crew Dragon -kapseli kokoonpantuna hallissa LC-39A Horizontal Integration Facility.
* Crew Dragon -kapseli Falcon 9 -raketin nokassa laukaisualustalla miehistösilta viereen käännettynä.Crew Dragon -kapseli Falcon 9 -raketin nokassa laukaisualustalla miehistösilta viereen käännettynä.
* Crew Dragon saapumassa asemalle.Crew Dragon saapumassa asemalle.
* Crew Dragon telakoituneena ISS:lle.Crew Dragon telakoituneena ISS:lle.
* Aseman miehistöä ensi kertaa aluksessa.Aseman miehistöä ensi kertaa aluksessa.
* Crew Dragon laskeutumassa AtlanttiinCrew Dragon laskeutumassa Atlanttiin
* Crew Dragon Go Searcher -talteenottoaluksen kyydissä Floridan itärannikolla.Crew Dragon Go Searcher -talteenottoaluksen kyydissä Floridan itärannikolla.

Lähteet
-------

1. ↑   (Arkistoitu – Internet Archive)
2. 1 2 3  SpaceX’s Crew Dragon spacecraft suffers an anomaly during static fire testing at Cape Canaveral – NASASpaceFlight.com *nasaspaceflight.com*. Viitattu 23.4.2019. (englanniksi)
3. 1 2  Crew Dragon’s inaugural flight to Station concludes with splashdown – NASASpaceFlight.com *nasaspaceflight.com*. Viitattu 13.3.2019. (englanniksi)
4. ↑  NASA TV: SpaceX Demo-1 Post-Flight News Conference

Aiheesta muualla
----------------

* Kuvia tai muita tiedostoja aiheesta **Crew Dragon Demo-1** Wikimedia Commonsissa

SpaceX:n Dragon- ja Dragon 2 -lennot ( näytä • keskustele • muokkaa)

|  |  |
| --- | --- |
| Testilennot | 
* Dragon test flight
* COTS-1
* COTS-2
* Pad Abort Test
* Demo-1
* In-Flight Abort Test
* Demo-2

 |
| ISS-logistiikka | 
* CRS-1
* CRS-2
* CRS-3
* CRS-4
* CRS-5
* CRS-6
* CRS-7†
* CRS-8
* CRS-9
* CRS-10
* CRS-11
* CRS-12
* CRS-13
* CRS-14
* CRS-15
* CRS-16
* CRS-17
* CRS-18
* CRS-19
* CRS-20
* CRS-21
* CRS-22
* CRS-23
* CRS-24
* CRS-25
* CRS-26
* *CRS-27*
* *CRS-28*

 |
| Miehitetyt lennot | 
* Demo-2
* Crew-1
* Crew-2
* Inspiration4
* Crew-3
* Axiom-1
* Crew-4
* Crew-5
* Crew-6
* *Axiom-2*

 |
| Katso myös | 
* Falcon 9
* Falcon 9:n laukaisut
* COTS
* CRS
* Dragon
* Dragon 2
* Commercial Crew Development
* Commercial Crew Program

 |
| Kesken olevat lennot ovat alleviivattuja - *kursivoituja* lentoja ei ole lennetty – †-merkki tarkoittaa epäonnistunutta laukaisua |